പരിശുദ്ധ ഖുർആൻ/ത്വാരിഖ്
ആകാശം തന്നെയാണ, രാത്രിയിൽ വരുന്നതു തന്നെയാണ സത്യം. 

 രാത്രിയിൽ വരുന്നത്‌ എന്നാൽ എന്താണെന്ന്‌ നിനക്കറിയുമോ? 

 തുളച്ച്‌ കയറുന്ന നക്ഷത്രമത്രെ അത്‌. 

 തൻറെ കാര്യത്തിൽ ഒരു മേൽനോട്ടക്കാരനുണ്ടായിക്കൊണ്ടല്ലാതെ യാതൊരാളുമില്ല. 

 എന്നാൽ മനുഷ്യൻ ചിന്തിച്ചു നോക്കട്ടെ താൻ എന്തിൽ നിന്നാണ്‌ സൃഷ്ടിക്കപ്പെട്ടിരിക്കുന്നത്‌ എന്ന്‌ 

 തെറിച്ചു വീഴുന്ന ഒരു ദ്രാവകത്തിൽ നിന്നത്രെ അവൻ സൃഷ്ടിക്കപ്പെട്ടിരിക്കുന്നത്‌. 

 മുതുകെല്ലിനും, വാരിയെല്ലുകൾക്കുമിടയിൽ നിന്ന്‌ അത്‌ പുറത്തു വരുന്നു. 

 അവനെ ( മനുഷ്യനെ ) തിരിച്ചുകൊണ്ടു വരാൻ തീർച്ചയായും അവൻ ( അല്ലാഹു ) കഴിവുള്ളവനാകുന്നു. 

 രഹസ്യങ്ങൾ പരിശോധിക്കപ്പെടുന്ന ദിവസം 

 അപ്പോൾ അവന്‌ ( മനുഷ്യന്‌ ) യാതൊരു ശക്തിയോ, സഹായിയോ ഉണ്ടായിരിക്കുകയില്ല. 

 ആവർത്തിച്ച്‌ മഴപെയ്യിക്കുന്ന ആകാശത്തെക്കൊണ്ടും 

 സസ്യലതാദികൾ മുളപ്പിക്കുന്ന ഭൂമിയെക്കൊണ്ടും സത്യം. 

 തീർച്ചയായും ഇതു നിർണായകമായ ഒരു വാക്കാകുന്നു. 

 ഇതു തമാശയല്ല. 

 തീർച്ചയായും അവർ ( വലിയ ) തന്ത്രം പ്രയോഗിച്ചു കൊണ്ടിരിക്കും. 

 ഞാനും ( വലിയ ) തന്ത്രം പ്രയോഗിച്ചു കൊണ്ടിരിക്കും. 

 ആകയാൽ ( നബിയേ, ) നീ സത്യനിഷേധികൾക്ക്‌ കാലതാമസം നൽകുക. അൽപസമയത്തേക്ക്‌ അവർക്ക്‌ താമസം നൽകിയേക്കുക.